Odense Adresse-Contoirs Efterretninger, 1831-08-18
Landvæsen og Jndustrie. Over den af Landhuusholdningsselskabet udsatte Priisopgave, angaaende en paa egen Erfaring grundet Anviisning til at brygge Porterøl, er indkommet en Afhandling, som vel ikke fyldestgjør de Fordringer, der kunne gjøres til et Priisskrift, men hvis Forfatter, dog er opfordret til at indsende til Selskabet nogle Prøver, af Porterøl, som af ham selv er tilberedet og med Angivelse af Prisen. Dersom Udfaldet af de Prøvebrygninger, Selskabet derefter vil lade foretage, da findes tilfredsstillende, vil det paaskjønne Forfatterens Arbeide. En under Mærket J. S. 97 indsendt Afhandling, betitlet: "Forsøg til en Haandbog for den danske Bonde, cirkulerer endnu blandt vedkommende Censorer. - Af praktiske Foretagender er tilsagt 9 Landmænd aarlige Understøttelser til en forbedret Drift i Løbet af 5 Aar, deriblandt af Svendborg Amt Gaardmand Peder Rasmussen i Rynkebye, Ringe Sogn, 30 Rbd. Flere Landmænd ere overladte forbedrede Landbrugs=Redskaber, enten imod nedsat eller uden nogen Betaling; ligeledes er tilsagt Flere i Hjørring, Aalborg, Thisted, Viborg og Ringkjøbing Amter successive Understøttelser til indhegnede. Lodders Beplantning med vilde Træer. For i Aaret 1830 at have fanget i store Belt 3375 Stkr. store Torsk, som han deels har saltet og nedlagt i Tønder, deels tilberedet til Klip- og Stokfisk, er tilkjendt Skipper Anders Olsen af Tro ense paa Thorseng, som en Opmuntring, et Beløb af 25 Rbd. Sedler. For Gaaseavl er tilkjendt to Præmier, den ene paa 30 og den anden paa 20 Rbd. For Opdyrkning af Hedejord, uagtet han i sit 24 Aar havde det Uheld, formedelst et Par løbske Heste at blive saa lemlæstet, at han maatte lade sin høire Arm afsætte, samt at have givet et sieldent Mønster paa Godgjørenhed, ved at antage sig 4 fattige Pleiebørn, er tilkjendt Fæstehuusmand Stephen Knudsen i St. Hans Sogn, Hjørring Amt, hvem Hs. Majestæt nylig har hædret med Dannebrogmændenes Sølvkors, en Belønning af 50 Rbd. Sedler, og Dagleier Mads Seerup af Lemvig, som, skjøndt 76 Aar gl. i Forening med sin næsten lige saa gamle Kone med Spaden har opdyrket henved 3 Tdr. Land, en Belønning af 10 Rbd. Sedler. For Træeplantning og Virksomhed i flere Grene af Landbruget har Selskabet tilkjendt Sognepræst Hoff i Marienborg Præstegaard ved Hobroe sin tredie Medaille i Guld som et Hæderstegn. For fortsatte Bestræbelser for Træeplantningens Fremme er atter tilstaaet W. Schaldemose i Randers en Sum af 100 Rbd. og Skolelærer P. Christensen i Løgstøer 40 Rbd. Sedler. Fire Mænd ere belønnede for Havedyrkning. Hørbereder Baupach i Randers er tilstaaet en Understøttelse af 50 Rbd. Sedler til sin Hørberednings=Anstalts Udvidelse. Musikus Nicolai Siewers i Odense er for at have forfærdiget Tarmestrænge, der ikke staae tilbage for de romerske, som et Agtelsestegn, tilkjendt Selskabets 4de Sølvbæger med Paaskrift: "For Tarmestrængers Forfærdigelse; Brændeviinsbrænder H. Christensen i Nysted 25 Rbd. Sedler for i 3 af ham selv dertil indrettede Russer at have fanget i Aaret 1829. og 1830 i Alt 107 Sælhunde. For Huusflid er tilkjendt Pastor Rieffestahls Datter, Maren Bjørn, i Søllested ved Assens, som med to Pigers Hielp i de sidste 6 Aar har til virket 2459 Alen forskjellige Tøier og Lærreder, Selskabets anden Sølvmedaille. Til Veile Amts landsekonomiske Selskabs Bibliothek er givet et Bidrag af Bøger, de fleste i den landsekonomiske Litteratur.